Vidar Aam

Vidar Aam (født 24. november 1962 i Narvik) er en norsk musiker og billedkunstner. Han er utdannet ved Kunstakademiet i Trondheim. Han arbeider hovedsakelig med maleri, men også innenfor musikk, lydkunst og poesi. Han har bodd og arbeidet med atelier i både Oslo og Narvik. Siden 2003 har han vært etablert i Trondheim. Han har hatt utstillinger i Norge, Tyskland og Japan.

Utdanning 
Han har sin utdannelse fra Kunstskolen i Kabelvåg (Nordland kunst- og filmhøgskole) 1985-1987, 
Kunstakademiet i Trondheim 1988-1992 og Hochschule für Gestaltung Offenbach am Main 1991-1992. Etter endt utdanning ble Vidar Aam plukket ut som en av tre norske studenter, og tre studenter fra Russland, for deltakelse under åpningen av Norsk-Russisk Kunstsenter i Kirkenes i 1992. Åpningen ble gjort av Harald V og Sonja av Norge.

Omtale av kunstnerisk virksomhet (utvalg) 
I 2022 hadde han separatutstilling på galleriet kNuSt i Trondheim. Klassekampens kunstkritiker Tommy Olsson skrev i sin anmeldelse av utstillingen: «Det er dette maleri dreier seg om.»

Artist og tekstforfatter 
Ved siden av sitt virke som billedkunstner, arbeider Vidar Aam som artist og tekstforfatter. Han dannet bandet Krim U, hvor han opptrådde som vokalist og gitarist. Krim U var et innflytelsesrikt band fra Narvik. De startet opp som punkbandet Kriminell Ungdom, men endret stil mot mer elektronisk musikk mot slutten av 1981. De turnerte mye og produserte flere demoer. Musikken deres skulle etter hvert inspirere noen av de første elektroniske artistene i den nordlige delen av Norge. I 2015 utga Krim U albumet 1981-1983.

Utstillinger 
 Separatutstilling, kNuSt, Trondheim (2022)
 Gruppeutstilling, Dora, Trondheim (2008)
 Separatutstilling, Narvik Kunstforening (2001)
 Galleri Louie, Kitakyūshū, Japan (1996)
 Debutantutstilling, Galleri Tvedestrand (1993) 
 Norsk-Russisk Kunstsenter, Kirkenes (1992)
 Desemberutstillingen, Trondhjems Kunstforening (1991, 1992, 1993) 
 Ni Muser, Trondheim (1990)

Diskografi 
Album
 Krim U, 1981-1983 (2015)
Krim U, Krim U (1988)
Samleutgivelser
Krim U, Bærre På Jævel (Nordnorsk Pønk 1980-83 Vol.1) (Bukta Records, 2014)
Krim U, Maskindans - Norsk Synth 1980-1988 (Hommage Records, 2009)
Krim U, Hurra For Norge - Norsk Pønk-Rock 1978-88, Volume 4 (Svindel Records, 2008)
Krim U, Null Problem (Nordnorsk Pønkrock 1980-83) (B.Rock, 2000)

Bildegalleri

Referanser 

Norske billedkunstnere